-----------------------------------------------------------------------
  3. การประกอบธุรกิจของแต่ละสายผลิตภัณฑ์

  -----------------------------------------------------------------------

3.1 สายธุรกิจและผลิตภัณฑ์

[]

1.  ธุรกิจเบเกอรี่ค้าส่ง (Wholesale)

เป็นลักษณะธุรกิจที่ผลิตและจำหน่ายผลิตภัณฑ์เบเกอรี่ในลักษณะค้าส่ง ภายใต้เครื่องหมายการค้า
”ฟาร์มเฮ้าส์” โดยการจัดส่งสินค้าวางจำหน่ายให้กับช่องทาง / ร้านค้าต่างๆ โดยกลุ่มลูกค้าหลัก
คือ ร้านค้าประเภท Modern Trade และ ร้านค้าประเภท Traditional Trade ได้แก่

คอนวีเนี่ยนสโตร์ เช่น 7-eleven แฟมิลี่มาร์ท เป็นต้น

ร้านค้าในปั๊มน้ำมันต่างๆ เช่น จิฟฟี่, สตาร์มาร์ท, ไทเกอร์มาร์ท เป็นต้น

ซูเปอร์มาร์เก็ตต่างๆ เช่น เดอะมอลล์, ท็อปส์, ฟู้ดแลนด์ เป็นต้น

ดิสเคาน์สโตร์ต่างๆ เช่น เทสโก้ โลตัส, บิ๊กซี, แม็คโคร และคาร์ฟู

ร้านค้าปลีกแบบดั้งเดิม ได้แก่ ร้านค้าเล็กที่มีอยู่ทั่วไป

ผลิตภัณฑ์ที่จำหน่ายในธุรกิจเบเกอรี่ค้าส่ง (Wholesale) ได้แก่

1.1 ขนมปังชนิดแผ่น

เป็นผลิตภัณฑ์แรกที่บริษัทเริ่มผลิตและจัดจำหน่าย
ถือว่าเป็นผลิตภัณฑ์ที่สร้างการรับรู้ในแบรนด์ฟาร์มเฮ้าส์ให้กับผู้บริโภคได้มากที่สุดตั้งแต่อดีตจนถึงปัจจุบัน
ประกอบกับเป็นผลิตภัณฑ์หลักในการสร้างรายได้ให้กับบริษัท
ด้วยความที่ลักษณะผลิตภัณฑ์สามารถสร้างความหลากหลายในการบริโภคได้ เหมาะสมกับทุกเพศทุกวัย
อีกทั้งยังเป็นผลิตภัณฑ์ที่เหมาะสำหรับครอบครัว ทำให้กลุ่มบริษัท
ได้พัฒนาและเพิ่มความหลากหลายทั้งชนิด และขนาดสินค้ามากขึ้น
สำหรับกลุ่มผลิตภัณฑ์ขนมปังชนิดแผ่นจากเดิมที่มีเพียงขนมปังชนิดแผ่นธรรมดา
ได้พัฒนาและเพิ่มความหลากหลายทั้งชนิด และขนาดสินค้ามากขึ้น ได้แก่

(1) White Bread

เป็นกลุ่มขนมปังชนิดแผ่นที่มีลักษณะเป็นเนื้อขนมปังขาว และผสมวิตามิน
เป็นชนิดสินค้าที่เหมาะสำหรับทุกเพศ ทุกวัย และสามารถนำไปประกอบอาหารต่างๆ ได้หลากหลาย
ได้ทุกเวลา ชนิดสินค้าในกลุ่มนี้ ได้แก่ ขนมปังชนิดแผ่นน้ำหนัก 480 กรัม ขนมปังชนิดแผ่นน้ำหนัก
240 กรัม ขนมปังชนิดแผ่นผสมวิตามิน 400 กรัม ขนมปังชนิดแผ่นผสมวิตามิน 240 กรัม
และขนมปังชนิดแผ่นตัดขอบ 220 กรัม รวมทั้งสิ้น 5 รายการ

  (2) Grain Bread

เป็นกลุ่มขนมปังชนิดแผ่นที่มีเมล็ดธัญพืชต่างๆ เป็นส่วนประกอบเพิ่มมากขึ้น
เพื่อเพิ่มคุณค่าทางโภชนาการ
และให้สอดคล้องกับแนวทางการดำเนินชีวิตของคนไทยที่หันมาให้ความสนใจในสุขภาพเพิ่มมากขึ้น
โดยเฉพาะการเลือกสรรอาหารที่มีประโยชน์ในการบริโภค ชนิดสินค้าในกลุ่มนี้มีจำหน่าย ได้แก่
ขนมปังโฮลวีตชนิดแผ่นน้ำหนัก 400 กรัม ขนมปังโฮลวีตชนิดแผ่นน้ำหนัก 275 กรัม

นอกจากนี้บริษัท ยังได้ทำสัญญา License Agreement กับ Roman Meal Company
ซึ่งเป็นบริษัทที่ผลิตและจำหน่ายส่วนผสมในการผลิตขนมปังและ
เบเกอรี่ในประเทศสหรัฐอเมริกามากว่า 80 ปี
และถือได้ว่ามีความเชี่ยวชาญพิเศษในการผลิตเบเกอรี่ที่มีธัญพืชเป็นส่วนประกอบ
ซึ่งบริษัทจะได้รับสูตร คำแนะนำถึงวิธีการผลิตสินค้าที่ใช้ส่วนผสมของ Roman Meal
รวมถึงสิทธิ์ในการใช้เครื่องหมายการค้า Roman Meal แต่เพียงผู้เดียวในประเทศไทย
นั่นนับเป็นหนึ่งในพัฒนาการสินค้าให้มีคุณภาพที่ดีมากขึ้นเพื่อตอบสนองความต้องการของผู้บริโภคอย่างสูงสุด
ประเภทของผลิตภัณฑ์ ได้แก่ ขนมปังโฮลวีตชนิดแผ่นสูตรดั้งเดิมน้ำหนัก 400 กรัม
ขนมปังมัลติเกรนชนิดแผ่นน้ำหนัก 275 กรัม ขนมปังชนิดแผ่นผสมวีตเบอร์รีและน้ำผึ้งน้ำหนัก 275
กรัม ขนมปังชนิดแผ่นผสมข้าวโอ๊ตและ อัลมอนด์น้ำหนัก 275 กรัม

  (3) Flavored Bread

เป็นกลุ่มขนมปังชนิดแผ่นที่พร้อมทานมากขึ้น โดยการเพิ่มรสชาติ และส่วนผสมต่างๆ เป็นพิเศษ
เป็นการเพิ่มโอกาสในการรับประทานมากขึ้น ปัจจุบันมีจำหน่ายทั้งสิ้น 3 รสชาติ ได้แก่
ขนมปังนมสดชนิดแผ่นน้ำหนัก 240 กรัมขนมปังชนิดแผ่นรสโกโก้น้ำหนัก 240 กรัม
ขนมปังชนิดแผ่นผสมลูกเกดน้ำหนัก 250 กรัม

1.2 ขนมปังแฮมเบอร์เกอร์ และขนมปังฮอตดอก

สินค้าที่จำหน่ายได้แก่ขนมปังแฮมเบอร์เกอร์ และขนมปังฮอตดอก
เป็นลักษณะสินค้าที่ต้องมีการนำไปทำเมนูอาหารต่างๆ ได้หลากหลาย เช่น แฮมเบอร์เกอร์ไส้ต่างๆ
หรือฮอตดอกไส้ต่างๆ เป็นต้น

1.3 Snack Bread

ผลิตภัณฑ์ที่จำหน่ายในกลุ่ม Snack Bread เป็นผลิตภัณฑ์เบเกอรี่รูปแบบต่างๆ ที่มีรสชาติหวาน
มีความหลากหลายทั้งชนิดสินค้า รสชาติ และขนาดของสินค้า
ซึ่งสามารถตอบสนองความต้องการของกลุ่มผู้บริโภคได้ทุกกลุ่ม ทุกเพศ ทุกวัย สะดวกต่อการบริโภค
และการพกพา เช่น ขนมปังสอดไส้ ขนมปังทาหน้า ขนมปังแพ และ ขนมปังฮอทดอกครีม

1.4 Snack Cake

ด้วยการที่บริษัท
เล็งเห็นถึงช่องว่างทางการตลาดในปัจจุบันที่ยังไม่มีเค้กพร้อมทานยี่ห้อใดที่มีมาตรฐาน
และเป็นที่ยอมรับของตลาด และจากความพร้อมของบริษัทฯ
ประกอบกับความเชี่ยวชาญในการผลิตเค้กจากผู้มีความเชี่ยวชาญ จึงได้พัฒนากลุ่มสินค้า Snack
Cake เพื่อการจำหน่าย กลุ่มผลิตภัณฑ์ Snack Cake ที่บริษัท ผลิตและจำหน่าย ได้แก่
เค้กโรลรสชาติต่างๆ และแฟนซีเค้กรสชาติต่างๆ ซึ่งเป็นลักษณะเค้กพรีเมี่ยมพร้อมทาน อร่อย
มีคุณภาพ มีลักษณะบรรจุภัณฑ์ที่ทันสมัยดูโดดเด่น แตกต่างจากคู่แข่งทั่วไป

1.5 Confectionery

ผลิตภัณฑ์ในกลุ่ม Confectionery ได้แก่ โดรายากิ เดลี่โดนัท ขนมปังกรอบรสชาติต่างๆ
คุ้กกี้รสชาติต่างๆ และฟรุ๊ตพาย ซึ่งผลิตภัณฑ์ในกลุ่มนี้จะมีความแปลกใหม่ ทันสมัย บริษัท
จะให้ความสำคัญต่อการพัฒนา และปรับปรุงรูปแบบสินค้า รสชาติ
รวมถึงบรรจุภัณฑ์ต่างๆอย่างสม่ำเสมอ
เพื่อให้สามารถตอบสนองความต้องการของตลาดที่มีการเปลี่ยนแปลงตลอดเวลา

2. ธุรกิจค้าปลีก (Retail)

เป็นลักษณะการจำหน่ายผลิตภัณฑ์ผ่านร้านค้าปลีกของบริษัท และการจำหน่ายตรงให้กับลูกค้า
ภายใต้เครื่องหมายการค้าของบริษัท ได้แก่

2.1 เดลิย่า (Deliya by Farmhouse)

จากนโยบายของบริษัทฯ ที่ต้องการขยายตัวเข้าสู่ธุรกิจค้าปลีกขนมปังและเบเกอรี่
ซึ่งมีแนวโน้มการขยายตัวมากในอนาคต ประกอบกับประสบการณ์ และ ความน่าเชื่อถือของบริษัท
ในธุรกิจขนมปังและเบเกอรี่ บริษัทฯ จึงได้ดำเนินการเปิดร้าน Deliya by Farmhouse
ซึ่งเป็นการผลิตและจำหน่ายผลิตภัณฑ์ขนมปังและเบเกอรี่พรีเมี่ยม ในสไตล์เบเกอรี่คาเฟ่
ภายใต้คอนเซ็ปต์ “ Modern Homemade – Nice – Fresh & Delicious ” จำหน่ายผลิตภัณฑ์
ขนมปังและเบเกอรี่แบบโฮมเมดที่สดใหม่ หลากหลาย รวมถึงเครื่องดื่มต่างๆ ปัจจุบันมีทั้งสิ้น 4
สาขา ได้แก่ สยามสแควร์ซอย 7 มหาวิทยาลัยธรรมศาสตร์ศูนย์รังสิต ชั้น 1 อาคารอิตัลไทย
ทาวเวอร์ และ โรงเรียนจิตรลดา

2.2 มาดาม มาร์โก้ (Madame Marco)

โฮมเมดเค้กรสนุ่มสูตรต้นตำรับสไตล์ฝรั่งเศสที่ปรุงแต่งรสชาติความอร่อยในทุกขั้นตอนเริ่มตั้งแต่การคัดเลือกวัตถุดิบที่มีคุณภาพจากทั้งในประเทศ
และต่างประเทศ ผ่านกรรมวิธีการผลิตที่สะอาด พิถีพิถัน และด้วยระบบ Made To Order
ที่เป็นเอกลักษณ์ของเค้กมาดาม มาร์โก้ จึงทำให้เค้กมาดาม มาร์โก้อร่อยสดใหม่ทุกครั้งที่ลูกค้าสั่งซื้อ
พร้อมบริการจัดส่งฟรีทั้งกรุงเทพฯ และปริมณฑลจึงทำให้ Madame Marco เป็น “The Executive
Cake Service”

ขนมไหว้พระจันทร์ตราฟาร์มเฮ้าส์

ขนมไหว้พระจันทร์รสเลิศตามสูตรตำรับจีนโบราณ ที่มีรสชาติอร่อย กลมกล่อม
ไส้หนาอยู่ภายในเนื้อแป้งบางนุ่มเป็นพิเศษ
รวมไปถึงลวดลายอันเป็นสิริมงคลที่เป็นเอกลักษณ์และโดดเด่นไม่เหมือนใคร มีทั้งหมด 13 ไส้
จำหน่ายโดยตรงกับผู้บริโภค รวมถึงรับจ้างผลิตให้กับร้านอาหารต่างๆ

2.3 ฟาร์มเฮ้าส์คอนเนอร์

เป็นการจำหน่ายผลิตภัณฑ์ให้กับผู้แทนขายแซนด์วิช ภายใต้รูปแบบของบริษัท
โดยมีวัตถุประสงค์เพื่อเป็นการสร้างความนิยมในการบริโภคขนมปังในรูปแบบที่หลากหลายแก่ผู้บริโภคทั่วไป
และเพื่อเป็นการส่งเสริมให้บุคคลทั่วไปมีอาชีพ และรายได้เสริม
ซึ่งผู้แทนขายจะซื้อผลิตภัณฑ์ในการทำแซนด์วิชจากบริษัท และทำแซนด์วิชตามที่ผู้บริโภคต้องการ
โดยบริษัท จะคัดเลือกผู้แทนขายจากทำเลที่ตั้งและความพร้อมในการให้บริการ ซึ่งบริษัท
จะให้ความรู้ด้านการขายและให้เช่ารถเคาน์เตอร์ และอุปกรณ์สำหรับจำหน่าย ปัจจุบันมี
ผู้แทนขายแซนด์วิชกู๊ดมอร์นิ่ง ฟาร์มเฮ้าส์ จำนวน 60 ราย

3. Fast food & Catering

เป็นลักษณะผลิตภัณฑ์ที่ผลิตและจำหน่ายสินค้าตามคำสั่งของลูกค้า ซึ่งก็ได้แก่ ฟาสต์ฟู้ดต่างๆ เช่น
แมคโดนัลด์ เค เอฟ ซี เอ แอนด์ ดับเบิลยู เป็นต้น ตลอดจนธุรกิจประเภทร้านอาหาร สายการบิน
รวมถึงธุรกิจร้านกาแฟต่างๆ

3.1 Fastfood & Catering

(1) Fastfood

ผลิตภัณฑ์ที่ทำการผลิตและจำหน่าย ได้แก่ ขนมปังแฮมเบอร์เกอร์ และ
ขนมปังฮอทดอกในหลากหลายขนาด ทั้งแบบโรยงาและไม่โรยงา
ซึ่งบริษัทมีการผลิตแบบอัตโนมัติทั้งกระบวนการผลิต มีความสามารถในการผลิต 36,000 ชิ้น/ชั่วโมง
ปัจจุบันถือได้ว่าบริษัทเป็น Supplier รายใหญ่ที่สุดของประเทศ

(2) Catering

นอกเหนือจากฟาสต์ฟู้ดต่างๆ แล้ว บริษัทยังได้ขยายการจำหน่ายไปยังกลุ่มร้านอาหาร สายการบิน
ตลอดจนธุรกิจร้านกาแฟต่างๆ ที่ต้องการเบเกอรี่เป็นส่วนหนึ่งของเมนูในร้าน
ซึ่งผลิตภัณฑ์ที่จำหน่ายนอกจากจะเป็นผลิตภัณฑ์ที่บริษัทมีการผลิตและจำหน่ายอยู่ในปัจจุบันอยู่แล้ว
ยังหมายรวมถึงผลิตภัณฑ์ที่บริษัทได้ทำการพัฒนาขึ้นมาเพื่อตอบสนองกลุ่มลูกค้าแต่ละกลุ่มโดยเฉพาะ

3.2 Fried Products

เป็นกลุ่มผลิตภัณฑ์ประเภทชุบทอด ได้แก่ เกล็ดขนมปัง และขนมปังป่นปรุงรส
ซึ่งใช้ในการทำอาหารชุบทอดต่างๆ ได้แก่

(1) เกล็ดขนมปัง

ผลิตจากขนมปังสดใหม่สูตรพิเศษ ขนาดเกล็ดได้มาตรฐานไม่ป่นละเอียด
สีขาวนวลสามารถเกาะติดอาหารได้ดี ให้อาหารที่ทอดมีสีเหลืองทองน่ารับประทาน อร่อยไม่อมน้ำมัน
กรอบนานกว่า เหมาะกับใช้ทอดอาหารได้ทั้งเนื้อสัตว์ และผัก

(2) ขนมปังป่นปรุงรส ผลิตจากขนมปังสดใหม่ ป่นละเอียด ปรุงรสชาติด้วยกระเทียมผง พริกไทย
    เกลือ โดยไม่มีส่วนผสมของผงชูรส สามารถเกาะติดอาหารได้ดี ให้อาหารที่ทอดมีสีเหลืองทอง
    กรอบ อร่อยไม่อมน้ำมัน เหมาะกับใช้ทอดอาหารได้ทั้งเนื้อสัตว์ และผัก

3.2 การตลาดและภาวะการแข่งขัน

1 การตลาด

ปัจจุบันถือได้ว่าบริษัทเป็นผู้นำอันดับหนึ่งในตลาดขนมปังและเบเกอรี่
ทั้งในด้านเทคโนโลยีในการผลิตที่ถือว่าทันสมัยที่สุดในภูมิภาคเอเชียตะวันออกเฉียงใต้
มีศักยภาพการผลิตรวมสูงสุดในประเทศ รวมทั้งการรักษาคุณภาพและมาตรฐานของสินค้าทุกชิ้น
ตลอดจนความสามารถทางด้านการกระจายสินค้าทั่วภูมิภาคของประเทศได้แบบวันต่อวัน

สำหรับภาวะตลาดโดยทั่วไปที่ส่งผลกระทบต่อบริษัท จะเห็นได้ว่าในส่วนของร้านค้าต่างๆ
ทั้งที่เป็นร้านค้าปลีกสมัยใหม่ ร้านค้าปลีกแบบดั้งเดิม
และกลุ่มร้านอาหารฟาสต์ฟู้ดทั่วไปที่เป็นช่องทางการจำหน่ายของบริษัท ต่างมีการแข่งขันสูง
ทั้งในด้านราคา การจัดรายการส่งเสริมการขายต่างๆ รวมถึงการขยายสาขาให้เพิ่มมากขึ้น เช่น
เทสโก้ โลตัส มีแผนการขยายสาขาเพิ่ม10 สาขา บิ๊กซีมีแผนการขยายสาขาเพิ่ม 4 สาขา รวมทั้ง
เซเว่นอีเลฟเว่นซึ่งมีแผนการขยายสาขากว่า 927 สาขา ภายในปี 2546
ประกอบกับร้านค้าปลีกแบบดั้งเดิมที่มีประมาณ 3 แสนร้านทั่วประเทศ
ซึ่งการขยายตัวดังกล่าวก็จะเอื้อประโยชน์ทางด้านยอดขายของบริษัท ในระดับหนึ่ง
และการแข่งขันกันในธุรกิจต่างๆ
นี้เองก็จะเอื้อประโยชน์ต่อผู้บริโภคที่จะได้บริโภคสินค้าที่มีคุณภาพตามมาตรฐาน
หรือสูงกว่ามาตรฐานในราคาที่ไม่เพิ่มขึ้น

บริษัท มิได้ดำเนินธุรกิจเพียงเพื่อแสวงหาผลกำไรเท่านั้น แต่มีปรัชญาในการผลิตที่แสวงหาคุณภาพ
เพื่อให้ผู้บริโภคได้รับประโยชน์สูงสุด โดยยึดหลักปฏิบัติ 4 ประการ คือ

1.  ใช้วัตถุดิบดีที่สุด เพื่อให้ได้ผลิตภัณฑ์ที่มีคุณภาพดีที่สุด

2.  พัฒนาผลิตภัณฑ์เพื่อสนองความต้องการทางโภชนาการของคนไทยอย่างไม่หยุดนิ่ง

3.  พัฒนาเทคโนโลยีการผลิต และการจัดการ เพื่อสร้างคุณภาพให้ดียิ่งขึ้นอยู่เสมอ

4.  ยึดถือหลักความปลอดภัย สด สะอาด เพื่อให้ผู้บริโภคได้รับสิ่งที่ดีที่สุด

กิจกรรมทางการตลาด

บริษัท มิได้มุ่งมั่นเพียงแค่ประโยชน์ทางธุรกิจ แต่ยังได้คำนึงถึงผู้บริโภค
จึงได้มีการวางแผนในการทำโฆษณาต่างๆ รวมถึงการจัดกิจกรรมส่งเสริมการขายอย่างต่อเนื่อง
เพื่อเป็นการคืนกำไรให้กับผู้บริโภค เช่น รายการ 6 ฟรี 1
การส่งชิ้นส่วนชิงโชคผ่านรายการโทรทัศน์ เป็นต้น ซึ่งได้รับการตอบรับที่ดีจากผู้บริโภคเสมอมา
และยังสร้างการจดจำในแบรนด์ “ฟาร์มเฮ้าส์” ตลอดจนผลิตภัณฑ์ต่างๆ ของบริษัท
ให้กับกลุ่มผู้บริโภคทุกเพศทุกวัย และถือเป็นผลิตภัณฑ์ เบเกอรี่รายเดียว ที่มีการจัดโฆษณา
และกิจกรรมการขายที่เข้าถึงผู้บริโภคจำนวนมากอย่างต่อเนื่องทุกปี
ในขณะที่คู่แข่งขันจะจัดกิจกรรมส่งเสริมการขายแบบลดราคา ณ จุดขายเท่านั้น นอกจากนี้บริษัท
นับเป็นรายแรกที่ได้ทำการพิมพ์ข้อมูลต่าง ๆที่จำเป็นเกี่ยวกับโภชนาการลงบนบรรจุภัณฑ์ของผลิตภัณฑ์
ทั้งนี้เพื่อให้ผู้บริโภคได้รับประโยชน์สูงสุด และมีความรู้สึกที่ดีต่อผลิตภัณฑ์ของบริษัท

ลักษณะลูกค้าและช่องทางการจำหน่าย

ความหลากหลาย ราคาที่เหมาะสมและความสะดวกแก่การบริโภค คือแนวคิดและแนวปฏิบัติของบริษัท
ดังนั้นลูกค้าของบริษัท จึงครอบคลุมผู้บริโภคทุกเพศทุกวัย และทุกสาขาอาชีพ โดยบริษัท
จำแนกลูกค้าออกตามช่องทางการขาย ได้ดังนี้

1. การค้าส่ง

1.1 การจำหน่ายผลิตภัณฑ์ภายใต้เครื่องหมายการค้าของบริษัท

เป็นการจำหน่ายผลิตภัณฑ์ไปยังผู้บริโภคผ่านร้านค้า
ซึ่งร้านค้าจะได้รับส่วนลดของราคาขายปลีกจากบริษัทฯ โดยแยกประเภทร้านค้าออกเป็น 2
ประเภทย่อย คือ

- ร้านค้าปลีกแบบดั้งเดิม (Traditional Trade) หรือร้านขายของชำ
โดยมีลูกค้าประเภทร้านค้าปลีกแบบดั้งเดิมจำนวน 11,692 ร้าน ทั้งนี้ผลิตภัณฑ์ที่วางจำหน่ายบางชนิด
จะเป็นผลิตภัณฑ์ที่บริษัท ผลิตให้เฉพาะเพื่อให้มีความแตกต่างจากช่องทางการจำหน่ายอื่นๆ
และสอดคล้องกับความต้องการ และกำลังการซื้อของลูกค้า
โดยร้านค้าประเภทนี้จะชำระเงินค่าผลิตภัณฑ์ให้แก่บริษัท ทันทีที่ได้รับผลิตภัณฑ์

- ร้านค้าปลีกสมัยใหม่ (Modern Trade) มีการบริหารจัดการมาตรฐานและใช้เทคโนโลยีสมัยใหม่
ลงทุนสูง เช่น เซเว่นอีเลฟเว่น แฟมิลี่ มาร์ท ร้านค้าสะดวกซื้อในสถานีบริการน้ำมัน
และประเภทดิสเคานต์สโตร์ (Discount Store) เช่น เทสโก้ โลตัส คาร์ฟูร์ และบิ๊กซี
รวมไปถึงซูเปอร์มาร์เก็ตต่างๆ ปัจจุบันมีจำนวน4,072 ร้าน โดยบริษัท
จะให้เครดิตทางการค้ากับร้านค้าประเภทนี้ มีระยะเวลาการชำระเงินระหว่าง 15-45
วันขึ้นอยู่กับปริมาณการซื้อขายและข้อตกลงกับลูกค้า แต่ละราย

1.2 การจำหน่ายผลิตภัณฑ์ที่ผลิตขึ้นตามคำสั่งของลูกค้า

เป็นการผลิตสินค้าตามคำสั่งที่ได้รับจากร้านอาหารฟาสต์ฟู้ด และร้านค้าสะดวกซื้อต่างๆ เช่น
แมคโดนัลด์ เคเอฟซี เชสเตอร์ ฟู้ดส์ เอแอนด์ดับบลิว และ เซเว่นอีเลฟเว่น เป็นต้น
โดยส่วนใหญ่จะซื้อผลิตภัณฑ์ประเภทขนมปังแฮมเบอร์เกอร์ และขนมปังฮอทดอก ซึ่งบริษัท
เป็นผู้ผลิตและจำหน่ายให้แต่เพียงผู้เดียว

2. การค้าปลีก

เป็นลักษณะการจำหน่ายผลิตภัณฑ์ผ่านร้านค้าปลีกของบริษัท และ การจำหน่ายตรงให้กับลูกค้า
ภายใต้เครื่องหมายการค้าของบริษัท ได้แก่

เดลิย่า (Deliya by Farmhouse)

มาดาม มาร์โก้ (Madame Marco)

กู๊ดมอร์นิ่ง ฟาร์มเฮ้าส์ ( Good Morning Farmhouse)

3.2 การแข่งขัน

คู่แข่งของบริษัท แบ่งได้ 2 ประเภท คือ

- คู่แข่งประเภทร้านค้าปลีก ได้แก่ ร้านค้าปลีกขนมปังและเบเกอรี่ที่มีอยู่ทั่วไป
รวมทั้งร้านค้าปลีกสมัยใหม่ที่มีมุมผลิตและจำหน่ายขนมปังและเบเกอรี่ของตนเอง เช่น เทสโก้ โลตัส
คาร์ฟูร์ และบิ๊กซี เป็นต้น

- คู่แข่งประเภทที่ผลิตขนมปังจำหน่ายในรูปแบบการค้าส่ง เช่น บริษัท การ์ดีเนียฟู้ดส์(ประเทศไทย)
จำกัด ผู้ผลิตขนมปังและเบเกอรี่ ยี่ห้อ การ์ดีเนีย (Gardenia) บริษัท เอส.ที. เบเกอรี่ จำกัด
ผู้ผลิตขนมปังและเบเกอรี่ยี่ห้อ ทวิสต์ (Twist)

จะเห็นได้ว่าบริษัท มีความได้เปรียบคู่แข่งทั้ง 2 ประเภทนี้อย่างชัดเจน
จากการที่มีโรงงานผลิตแห่งเดียว ด้วยการลงทุนทางด้านเครื่องจักรในการผลิตที่ทันสมัย
ควบคุมอัตโนมัติโดยคอมพิวเตอร์ทุกขั้นตอนการผลิต ทำให้ต้นทุนการผลิตต่ำ
ผลิตภัณฑ์ทุกชิ้นที่ออกจากโรงงานมีคุณภาพ และมาตรฐานสูงเท่ากันไม่ว่าจะวางจำหน่ายอยู่ที่ใด
ในขณะที่คู่แข่งขันบางรายมีจุดผลิตสินค้ากระจายตามสถานที่ หรือสาขาต่างๆ
ทำให้สินค้าจากจุดผลิตต่างกันมีคุณภาพไม่เหมือนกัน ประกอบกับการที่บริษัทฯ
มีการลงทุนเทคโนโลยีด้านการจัดส่งและ จัดจำหน่าย
ทำให้สามารถจัดส่งผลิตภัณฑ์ที่มีความสดใหม่ได้วันต่อวัน
และมีการบริหารการเก็บผลิตภัณฑ์คืนเพื่อไม่ให้มีผลิตภัณฑ์เดิมตกค้างอยู่ อย่างมีประสิทธิภาพ
ทำให้บริษัทมีความได้เปรียบคู่แข่งรายอื่น ๆ เป็นอย่างมากทั้งในด้านคุณภาพของผลิตภัณฑ์
และมาตรฐานการบริการที่สามารถครอบคลุมแทบทุกพื้นที่ของประเทศ
ในขณะที่คู่แข่งขันมีข้อจำกัดในด้านต่าง ๆ

3.  การจัดหาผลิตภัณฑ์หรือการบริการ

  (1) การผลิต

โรงงานของบริษัท ตั้งอยู่ที่นิคมอุตสาหกรรมลาดกระบัง บนพื้นที่รวม 12 ไร่ 2 งาน 40
ตร.วาโดยแบ่งเป็น 3 อาคาร พื้นที่ใช้สอยรวม 26,680 ตารางเมตร ซึ่งผลิตภัณฑ์ทั้งหมดของบริษัท
ผลิตจากโรงงานแห่งนี้เพียงแห่งเดียวเท่านั้น
โดยใช้เทคโนโลยีการผลิตที่ทันสมัยและดีที่สุดจากหลายๆประเทศเช่น ญี่ปุ่น สหรัฐอเมริกา เยอรมันนี
อิตาลีและสวิตเซอร์แลนด์ เป็นต้น สินค้าที่ผลิตออกมาจึงมีคุณภาพสม่ำเสมอเป็นมาตรฐานเดียวกัน
พร้อมต่อการจัดจำหน่ายทั่วภูมิภาคของประเทศไทยได้วันต่อวัน

บริษัทได้เล็งเห็นถึงความสำคัญของคุณภาพที่ดีของสินค้าที่ผู้บริโภคจะได้รับเป็นสำคัญ ดังนั้น บริษัท
จึงเข้มงวดกับทุกขั้นตอนการผลิตเริ่มตั้งแต่การรับวัตถุดิบจนถึงการส่งสินค้าสำเร็จรูปออกจากโรงงาน
นอกจากนี้ ได้มีการนำเทคโนโลยีการผลิตที่ดีและทันสมัย
สามารถผลิตสินค้าที่ดีที่สุดและมีคุณภาพมาตรฐานสม่ำเสมอมาติดตั้งในทั้งสามอาคารผลิต
ไม่เพียงแต่ความทันสมัยของกระบวนการผลิตเท่านั้น
ในเรื่องของวิศวกรรมโครงสร้างและการออกแบบตัวอาคารก็เป็นสิ่งที่บริษัทให้ความสำคัญเพื่อให้เกิดประสิทธิภาพสูงสุด
ง่ายต่อการควบคุมดูแลและคำนึงถึงความเพียงพอของแสงสว่างและระบบหมุนเวียนอากาศที่ดีภายในโรงงาน

โดยบริษัทได้แบ่งสายการผลิตในแต่ละอาคารผลิตดังนี้

1. โรงงานอาคาร 1 มีสายการผลิต 6 สาย ได้แก่

  1.1 สายการผลิตขนมปังชนิดแผ่น ซึ่งสามารถผลิตขนมปังชนิดแผ่นด้วยกำลังการผลิต 4,000
  แถว/ชั่วโมง

  1.2 สายการผลิตขนมปังแฮมเบอร์เกอร์และฮอทดอก โดยมีกำลังการผลิตที่ 20,000 ชิ้น/ชั่วโมง

1.3 สายการผลิตขนมปังทาหน้า

1.4 สายการผลิตขนมปังฮอทดอกครีม

1.5 สายการผลิตเกล็ดขนมปัง

1.6 สายการผลิตโดรายากิ

2. โรงงานอาคาร 2 มีสายการผลิต 5 สาย ได้แก่

2.1 สายการผลิตขนมปังสอดไส้ โดยมีกำลังการผลิตที่ 14,000 ชิ้น/ชั่วโมง

2.2 สายการผลิตเค้ก คุกกี้และขนมปังกรอบ

2.3 สายการผลิตไส้ขนมปัง

2.4 สายการผลิตโดนัท

2.5 สายการผลิตพัฟ พายและเพสตรี้

3. โรงงานอาคาร 3 มีสายการผลิต 2 สาย ได้แก่

1.  สายการผลิตขนมปังชนิดแผ่น ซึ่งสายการผลิตนี้เป็นการผลิตสินค้าชนิดเดียวด้วย ระบบอัตโนมัติ
    (Fully Automatic) โดยมีกำลังการผลิตขนมปังชนิดแผ่นที่ 4,000 –4,300 แถว/ชั่วโมง
    กระบวนการผลิตตั้งแต่การรับวัตถุดิบจนถึงสินค้าสำเร็จรูปไม่สัมผัสมือคนเลย
    เป็นเทคโนโลยีการผลิตที่ทันสมัยที่สุดในภูมิภาคเอเซียตะวันออกเฉียงใต้

2.  สายการผลิตขนมปังแฮมเบอร์เกอร์และฮอทดอก โดยมีกำลังการผลิตที่ 36,000 ชิ้น/ชั่วโมง
    เป็นเครื่องจักรที่ทันสมัยและมีกำลังการผลิตสูงสุดในเอเซียอาคเนย์

สำหรับนโยบายการผลิตนั้น นอกจากขนมปังเบอร์เกอร์บันที่จำหน่ายในร้านอาหารฟาสต์ฟู้ด
และร้านค้าสะดวกซื้อ รวมทั้งเค้ก “มาดาม มาร์โก้” ซึ่งจะผลิตตามคำสั่งของลูกค้าแล้ว
การผลิตโดยทั่วไปขึ้นอยู่กับการสรุปยอดขายของพนักงานขาย
โดยในแต่ละวันพนักงานขายจะประเมินความต้องการผลิตภัณฑ์โดยใช้สถิติข้อมูลการขายในอดีตที่ผ่านมาในเขตที่ตนรับผิดชอบและส่งคำสั่งผลิตให้โรงงานผ่านคอมพิวเตอร์เพื่อเป็นแนวทางในการผลิตสินค้าแต่ละวัน
ทั้งนี้ พนักงาน

ขายจะใช้คอมพิวเตอร์มือถือในการลงบันทึกยอดขาย ยอดสินค้าคืน
รวมทั้งการออกใบกำกับภาษีให้กับร้านค้า
โดยข้อมูลการขายจากคอมพิวเตอร์มือถือเหล่านี้จะถูกเก็บไว้เป็นสถิติและนำไปประมวลผลที่ส่วนกลางเพื่อใช้เป็นข้อมูลสำหรับการวางแผนการผลิต

ในด้านวัตถุดิบ แป้งสาลีและไขมัน เช่น เนยสด มาการีน ชอตเทนนิ่ง และนมผง เป็นต้น
ถือเป็นวัตถุดิบหลักในการผลิตขนมปังและเบเกอรี่อื่นๆ โดยในปี 2545
บริษัทซื้อแป้งสาลีและไขมันคิดเป็นสัดส่วนร้อยละ 53 และร้อยละ 18 ของมูลค่าวัตถุดิบรวม
ตามลำดับ ทั้งนี้
จากปรัชญาการดำเนินธุรกิจของบริษัทจะให้ความสำคัญกับคุณภาพและความสดใหม่ของผลิตภัณฑ์เป็นอันดับแรก
ดังนั้น คุณภาพของวัตถุดิบจึงเป็นปัจจัยสำคัญที่สุดในการสั่งซื้อวัตถุดิบ ส่วนด้านราคา
ความสามารถและความน่าเชื่อถือในการจัดส่งวัตถุดิบให้กับบริษัทได้ตามความต้องการจะเป็นปัจจัยที่บริษัทใช้พิจารณาประกอบ
โดยนโยบายในการสั่งซื้อวัตถุดิบของบริษัทจะเปิดกว้างให้กับผู้ผลิตทุกรายสามารถเสนอขายวัตถุดิบให้กับบริษัทได้
หากผู้ผลิตรายใดเสนอวัตถุดิบที่มีคุณภาพที่ดี ราคาเหมาะสม
และมีความน่าเชื่อถือในการจัดส่งวัตถุดิบสูง บริษัทก็จะซื้อวัตถุดิบจากผู้ผลิตรายนั้นในปริมาณมาก
สำหรับการซื้อแป้งสาลีซึ่งเป็นวัตถุดิบหลักของบริษัท บริษัทจะซื้อจากผู้ผลิตหลายราย
เนื่องจากบริษัทเป็นผู้ใช้แป้งสาลีสำหรับขนมปังและเบเกอรี่รายใหญ่สุดของประเทศ
การพึ่งพาผู้จัดหาวัตถุดิบเพียงรายเดียวจะทำให้บริษัทมีความเสี่ยงในการขาดแคลนวัตถุดิบ ทั้งนี้
ปัจจุบัน บริษัทได้สั่งซื้อแป้งสาลีจากผู้จำหน่ายประมาณ 3-4 ราย โดยในจำนวนนี้ มีผู้จำหน่าย 2
รายที่บริษัทสั่งซื้อแป้งสาลีคิดเป็นร้อยละ 24 และร้อยละ 23 ของ
มูลค่าวัตถุดิบรวม ในปี 2545

ในส่วนของวัตถุดิบประเภทไขมัน บริษัทสั่งซื้อจากผู้จำหน่ายรวมประมาณ 5 ราย
นอกจากแป้งสาลีและไขมันแล้ว วัตถุดิบอื่นๆ ที่ใช้ในการผลิตได้แก่ ยีสต์ สารเสริม และน้ำตาล
ซึ่งมูลค่าและสัดส่วนการจัดหาวัตถุดิบสำคัญดังกล่าวในช่วงปี 2543-2545 เป็นดังนี้

+-----------+-----------+-----+-----------+-----+-----------+------+
| วัตถุดิบ     | ปี 2543    |     | ปี 2544    |     | ปี 2545    |      |
+-----------+-----------+-----+-----------+-----+-----------+------+
|           | พันบาท     | ร้อ  | พันบาท     | ร้อ  | พันบาท     | ร    |
|           |           | ยละ |           | ยละ |           | ้อยละ |
+-----------+-----------+-----+-----------+-----+-----------+------+
| 1. แป้งสาลี | 2         | 53  | 2         | 52  | 2         | 53   |
|           | 46,105.73 |     | 87,960.68 |     | 92,242.43 |      |
+-----------+-----------+-----+-----------+-----+-----------+------+
| 2. ไขมัน   | 86,120.98 | 19  | 1         | 19  | 97,017.24 | 18   |
|           |           |     | 01,891.93 |     |           |      |
+-----------+-----------+-----+-----------+-----+-----------+------+
| 3. ยีสต์    | 32,992.59 | 7   | 34,855.15 | 6   | 26,011.93 | 5    |
+-----------+-----------+-----+-----------+-----+-----------+------+
| 4.        | 17,628.55 | 4   | 19,276.90 | 4   | 18,092.67 | 3    |
| สารเสริม   |           |     |           |     |           |      |
+-----------+-----------+-----+-----------+-----+-----------+------+
| 5. น้ำตาล  | 26,993.20 | 6   | 32,580.66 | 6   | 35,724.67 | 7    |
+-----------+-----------+-----+-----------+-----+-----------+------+
| 6. อื่นๆ    | 51,138.40 | 11  | 73,012.44 | 13  | 78,733,26 | 14   |
+-----------+-----------+-----+-----------+-----+-----------+------+
| รวม       | 4         | 100 | 5         | 100 | 5         | 100  |
|           | 60,979.45 |     | 49,577.75 |     | 47,822.19 |      |
+-----------+-----------+-----+-----------+-----+-----------+------+

ทั้งนี้ สัดส่วนการซื้อวัตถุดิบของบริษัทจากแหล่งวัตถุดิบในประเทศและต่างประเทศของปี 2543-2545
เป็นดังนี้

+--------------+----------+-----+----------+-----+----------+-----+
| แหล          | ปี 2543   |     | ปี 2544   |     | ปี 2545   |     |
| ่งที่มาของวัตถุดิบ |          |     |          |     |          |     |
+--------------+----------+-----+----------+-----+----------+-----+
|              | พันบาท    | ร้อ  | พันบาท    | ร้อ  | พันบาท    | ร้อ  |
|              |          | ยละ |          | ยละ |          | ยละ |
+--------------+----------+-----+----------+-----+----------+-----+
| 1. ในประเทศ  | 40       | 88  | 48       | 88  | 49       | 89  |
|              | 4,624.65 |     | 5,002.36 |     | 0,306.51 |     |
+--------------+----------+-----+----------+-----+----------+-----+
| 2.           | 5        | 12  | 6        | 12  | 5        | 11  |
| ต่า           | 6,354.80 |     | 4,575.39 |     | 7,515.68 |     |
| งประเทศ^(/1) |          |     |          |     |          |     |
+--------------+----------+-----+----------+-----+----------+-----+
| รวม          | 46       | 100 | 54       | 100 | 54       | 100 |
|              | 0,979.45 |     | 9,577.75 |     | 7,822.19 |     |
+--------------+----------+-----+----------+-----+----------+-----+

^(/1) เป็นการซื้อธัญพืชบางประเภทจากประเทศสหรัฐอเมริกา และยีสต์ สี และกลิ่น
จากประเทศในกลุ่มสหภาพยุโรป

เมื่อเสร็จสิ้นกระบวนการผลิตแล้ว ผลิตภัณฑ์จะถูกขนส่งไปยังศูนย์กระจายสินค้า (Distribution
Center) ซึ่งจะเป็นทั้งสำนักงาน สถานที่ขนถ่ายผลิตภัณฑ์ และเป็นที่จอดรถขนส่งผลิตภัณฑ์ ทั้งนี้
พนักงานขายแต่ละรายจะต้องตรวจนับและรับผลิตภัณฑ์จากศูนย์กระจายสินค้า
เพื่อนำไปกระจายต่อตามร้านค้าต่างๆ ณ วันที่ 31 ธันวาคม 2545 บริษัทมีศูนย์กระจายสินค้าทั้งสิ้น
22 แห่ง แบ่งเป็นในกรุงเทพมหานคร และปริมณฑล จำนวน 8 แห่ง และต่างจังหวัดจำนวน 14
แห่ง เพื่อให้การกระจายผลิตภัณฑ์ครอบคลุมพื้นที่ทั่วประเทศไทย
โดยศูนย์กระจายสินค้าในต่างจังหวัดแบ่งตามภูมิภาคได้ดังนี้

  ------------------------- ---------------------------------------------
  ภูมิภาค                     จังหวัดต่างๆ

  ภาคเหนือ                   เชียงใหม่ นครสวรรค์ พิษณุโลก

  ภาคตะวันออก                ชลบุรี ปราจีนบุรี

  ภาคตะวันออกเฉียงเหนือ        ขอนแก่น นครราชสีมา อุดรธานี อุบลราชธานี

  ภาคกลาง                   ราชบุรี อ่างทอง

  ภาคใต้                     ภูเก็ต สงขลา สุราษฎร์ธานี
  ------------------------- ---------------------------------------------

(2) ส่วนกระทบต่อสิ่งแวดล้อม

บริษัท
ได้รับใบอนุญาตให้ใช้ที่ดินและประกอบกิจการโรงงานในนิคมอุตสาหกรรมจากการนิคมอุตสาหกรรมแห่งประเทศไทย
(กนอ.) ซึ่งตามใบอนุญาตดังกล่าวกำหนดให้บริษัท มีหน้าที่ที่จะต้องมีและใช้ระบบขจัดกลิ่น
ฝุ่นละอองหรือวัตถุมีพิษที่มีประสิทธิภาพ
และต้องดำเนินการกำจัดกากอุตสาหกรรมจากกระบวนการผลิตให้ถูกต้อง
และต้องมีระบบน้ำทิ้งที่ได้มาตรฐานของ กนอ.

ทั้งนี้ สำหรับการตรวจวัดคุณภาพอากาศ บริษัท ได้ว่าจ้างบริษัท เอ็นเทค แอสโซซิเอท จำกัด
ให้เป็นผู้ตรวจวิเคราะห์ปริมาณความเข้มข้นของก๊าซจากการเผาไหม้ของหม้อกำเนิดไอน้ำ
ซึ่งมีคุณภาพอากาศอยู่ในเกณฑ์ที่ดีกว่ามาตรฐานที่กำหนด

สำหรับน้ำเสียที่เกิดจากกระบวนการผลิตนั้น บริษัท ได้สร้างบ่อบำบัดน้ำเสียระบบ Upflow
Anaerobic Sludge Blanket (UASB)
หรือการบำบัดน้ำเสียโดยใช้กระบวนการทางชีวภาพหรือใช้จุลินทรีย์ในการกำจัดสิ่งเจือปนในน้ำเสีย
เพื่อทำให้น้ำเสียมีค่าความสกปรกลดลงจนได้ระดับมาตรฐานที่กำหนดก่อนที่จะปล่อยลงสู่ท่อรับน้ำเสียของนิคมอุตสาหกรรมลาดกระบัง
โดยปรากฎผลว่าคุณภาพน้ำทิ้งของบริษัท อยู่ในระดับที่ดีกว่ามาตรฐานที่กำหนด

ด้วยบริษัท เล็งเห็นเสมอถึงผลเสียต่อสิ่งแวดล้อมหากบริษัท ไม่มีมาตรการในการบำบัด
และการป้องกันดังกล่าว ที่จะกระทบต่อสังคม และประชาชนส่วนมาก
โดยตลอดระยะเวลาการดำเนินงานกว่า 20 ปีของบริษัท ได้เน้นย้ำ และรักษาระดับการบำบัด
และป้องกันดังกล่าว เพื่อประโยชน์สูงสุดแก่สังคม และสิ่งแวดล้อมของประเทศ
และคุณภาพชีวิตที่ดีของประชาชน